Document ID: 31999L0022

Reference:
EUR-Lex - 31999L0022 - HU
Fontos jogi nyilatkozat
|
31999L0022
Hivatalos Lap L 094 , 09/04/1999 o. 0024 - 0026
A Tanács 1999/22/EK irányelve(1999. március 29.)a vadon élő állatok állatkertben tartásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 130s. cikkének (1) bekezdésére,tekintettel a Bizottság javaslatára,tekintettel a Gazdasági és Szociális Bizottság véleményére [1];a Szerződés 189c. cikkében szabályozott eljárásnak megfelelően [2];mivel a vadon élő állat- és növényfajok számára kereskedelmük szabályozása által biztosított védelemről szóló, 1996. december 9-i 338/97/EGK tanácsi rendelet [3] értelmében számos állatfaj esetében bizonyítani kell a Közösségbe történő behozatal engedélyezése előtt az élő példányok elhelyezésére és gondozására szolgáló megfelelő létesítmények meglétét; mivel az említett rendelet megtiltja az A. mellékletben felsorolt fajok példányainak a nagyközönség részére üzleti céllal történő bemutatását, amennyiben az oktatási, tudományos és tenyésztési célokra eltérő szabályozás nem vonatkozik;mivel a vadon élő madarak védelméről szóló, 1979. április 2-i 79/409/EGK tanácsi irányelv [4] és a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv [5] megtiltja számos faj befogását, tartását és kereskedelmét, valamint különleges célok, mint például a kutatás és az oktatás, az újratelepítés, a visszatelepítés és a tenyésztés tekintetében eltéréseket állapít meg;mivel a Közösségben jelenleg hatályban lévő, illetve a jövőben hatályba lépő, a vadon élő állatvilág védelméről szóló jogszabályok megfelelő végrehajtása, valamint annak biztosításának szükségessége, hogy az állatkertek megfelelően töltsék be fontos szerepüket a fajok megőrzésében, a nagyközönség oktatásában és/vagy a tudományos kutatásban, szükségessé teszi a tagállamoknak az állatkertek működésének engedélyezésére és ellenőrzésére, az állatoknak állatkertben való tartására, az állatkerti dolgozók képzésére, valamint az állatkerteket látogató nagyközönség oktatására vonatkozó jogszabályai részére egy közös alap kidolgozását;mivel közösségi szintű cselekvésre van szükség annak érdekében, hogy a Közösség területén lévő állatkertek a Közösségnek – a Biológiai Sokféleség Egyezmény 9. cikkében foglalt rendelkezések értelmében – az ex situ védelemre vonatkozó intézkedések elfogadására vonatkozó kötelezettségeivel összhangban hozzájáruljanak a biológiai sokféleség megőrzéséhez;mivel számos szervezet, például az Európai Állatkertek és Akváriumok Szövetsége iránymutatást dolgozott ki az állatok állatkertben történő gondozására és elhelyezésére vonatkozóan, amelyek adott esetben segítséget nyújthatnak a nemzeti szabványok kidolgozásához és elfogadásához;ELFOGADTA EZT AZ IRÁNYELVET:1. cikkCélkitűzésAz irányelv célja a vadon élő állatvilág védelme és a biológiai sokféleség megőrzése azáltal, hogy a tagállamok a Közösségben működő állatkertek engedélyezésére és ellenőrzésére vonatkozó intézkedéseket fogadnak el az állatkertek biológiai sokféleséget megőrző szerepének erősítése érdekében.2. cikkFogalommeghatározásEzen irányelv alkalmazásában az "állatkert" olyan állandó létesítmény, amelyben vadon élő állatok egyedeit évente 7 napnál hosszabb időn keresztül a nagyközönség részére történő bemutatás céljából tartják, a cirkuszok, a díszállat kereskedések, valamint az olyan létesítmények kivételével, amelyeket a tagállamok azért vonnak ki ezen irányelv hatálya alól, mert azok jelentősebb számú állatot, illetve állatfajt nem állítanak ki a nagyközönség részére, és a mentesség nem veszélyezteti ezen irányelv célkitűzéseinek megvalósítását.3. cikkAz állatkertekkel szemben támasztott követelményekA tagállamok megteszik a 4., 5., 6. és 7. cikkben foglalt intézkedéseket annak biztosítása érdekében, hogy valamennyi állatkert végrehajtsa a következő védelmi intézkedéseket:- részvétel olyan kutatásokban, amelyekből az adott faj védelme szempontjából előnyök származnak, és/vagy természetvédelmi ismeretek oktatásában, és/vagy a fajok védelmével kapcsolatos információk cseréjében, és/vagy – adott esetben – a fogságban történő tenyésztésben, az újratelepítésben vagy az állatok természetes környezetükbe való visszatelepítésében;- a biológiai sokféleség védelmével kapcsolatban a nagyközönség oktatása, illetve tudatosságának növelése, különösen a kiállított fajokra és azok természetes élőhelyére vonatkozó tájékoztatás megadása útján;- az állatok olyan körülmények között történő elhelyezése, amely megfelel az egyes fajok biológiai és védelmi szükségleteinek, amelybe – többek között – az elkerített terület nagyságának faj szerinti meghatározása tartozik, magas színvonalú állattartás megvalósítása, amelyhez megelőző és gyógyító állatorvosi ellátás és takarmányozási program tartozik;- az állatok szökésének megelőzése az őshonos állatokat fenyegető lehetséges ökológiai veszélyek kiküszöbölése, illetve külső kártevők és élősködők behatolásának megakadályozása érdekében;- az állatkertben tartott fajok szempontjából lényeges adatok naprakész vezetése.4. cikkEngedélyezés és ellenőrzés(1) A tagállamok intézkedéseket fogadnak el a már meglévő, illetve az újonnan létesítendő állatkertek engedélyezésére és ellenőrzésére vonatkozóan a 3. cikkben foglalt követelmények teljesítésének biztosítása érdekében.(2) Az irányelv hatálybalépését követő négy éven belül, illetve – újonnan létesítendő állatkertek esetében – a nagyközönség részére történő megnyitást megelőzően valamennyi állatkertnek működési engedéllyel kell rendelkeznie.(3) Valamennyi működési engedélynek tartalmaznia kell a 3. cikkben foglalt követelmények betartását biztosító feltételeket. A követelmények betartását többek között rendszeres ellenőrzéssel, illetve a rendelkezések betartását biztosító egyéb intézkedések által figyelemmel kell kísérni.(4) A működési engedély megadását, elutasítását, érvényességének meghosszabbítását, illetve jelentős módosítását megelőzően a tagállamok illetékes hatóságai ellenőrzik, hogy az állatkert eleget tesz-e az engedélyezési feltételeknek, illetve a javasolt engedélyezési feltételeknek.(5) Amennyiben az állatkert működési engedélye nem felel meg az ezen irányelvben foglalt előírásoknak vagy az állatkert az engedélyezési feltételeknek nem tesz eleget, az állatkertet vagy annak részét:a) az illetékes hatóság a nagyközönség elől bezárja; és/vagyb) a megfelelő, az illetékes hatóság által előírt követelmények teljesítésére kötelezik a működési engedélyhez szükséges feltételek megteremtésének biztosítása érdekében.Amennyiben az említett követelményeket az illetékes hatóságok által meghatározott időtartam, azonban legfeljebb két év alatt nem teljesítik, az illetékes hatóság visszavonja vagy módosítja a működési engedélyt és az állatkertet vagy annak egy részét bezárja.5. cikkA 4. cikkben meghatározott engedélyezési követelményeket nem kell alkalmazni, ha valamely tagállam a Bizottságnak bizonyítja, hogy az 1. cikkben foglalt célok, illetve az állatkertek részére a 3. cikkben megállapított követelmények teljesítése egy szabályozási vagy nyilvántartási rendszer révén folyamatosan biztosított. E rendszernek – többek között – az állatkertek ellenőrzésére és bezárására vonatkozóan a 4. cikk (4) és (5) bekezdésében foglalt rendelkezésekkel egyenértékű előírásokat kell tartalmaznia.6. cikkAz állatkertek bezárásaAz állatkert vagy annak egy részének bezárásra esetében az illetékes hatóság biztosítja, hogy az érintett állatok ellátása vagy elhelyezése olyan körülmények között történjen, amelyet az adott tagállam ezen irányelv céljaival és előírásaival összhangban állónak ítél.7. cikkIlletékes hatóságokA tagállamok kijelölik ezen irányelv célkitűzéseinek végrehajtásához szükséges illetékes hatóságokat.8. cikkSzankcióA tagállamok meghatározzák az ezen irányelvnek megfelelően elfogadott nemzeti előírások megsértése esetén alkalmazható szankciókat. A szankcióknak hatékonynak, arányosnak és visszatartó erővel rendelkezőnek kell lenniük.9. cikkVégrehajtás(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2002. április 9-e előtt megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.10. cikkHatálybalépésEz az irányelv Az Európai Közösségek Hivatalos Lapjában való kihirdetésének napján lép hatályba.11. cikkEnnek az irányelvnek a tagállamok a címzettjei.Kelt Brüsszelben, 1999. március 29-én.a Tanács részérőlaz elnökF. Müntefering[1] HL C 204., 1996.7.15., 63. o.[2] Az Európai Parlament 1998. január 29-i véleménye (HL C 56., 1998.2.23., 34. o.), a Tanács 1998. július 20-i közös álláspontja (HL C 364., 1998.11.25., 9. o.), valamint az Európai Parlament 1999. február 10-i határozata (a Hivatalos Lapban még nem került kihirdetésre).[3] HL L 61., 1997.3.3., 1. o. A legutóbb a 2307/97/EGK bizottsági rendelettel (HL L 325., 1997.11.27., 1. o.) módosított rendelet.[4] HL L 103., 1979.4.25., 1. o. A legutóbb a 97/49/EK irányelvvel (HL L 223., 1997.8.13., 9. o.) módosított irányelv.[5] HL L 206., 1992.7.22., 7. o. A legutóbb a 97/62/EK bizottsági irányelvvel (HL L 305., 1997.8.11., 42. o.) módosított irányelv.--------------------------------------------------

Summary:
Az állatkertek szerepe a biológiai sokféleség megőrzésében
Az állatkertek szerepe a biológiai sokféleség megőrzésében
ÖSSZEFOGLALÓ AZ ALÁBBI DOKUMENTUMRÓL:
1999/22/EK irányelv a vadon élő állatok állatkertben tartásáról
ÖSSZEFOGLALÓ
MI AZ IRÁNYELV CÉLJA?
Az állatkertek biológiai sokféleség megőrzésében betöltött szerepének megerősítése révén előmozdítja a vadon élő állatfajok védelmét.
Rendelkezik az állatkertek működésének engedélyezésére és ellenőrzésére vonatkozó szabályokról is az előírt védelmi intézkedések tiszteletben tartásának biztosítása céljából.
FŐBB PONTOK
Hatály
Az „állatkert” olyan állandó létesítmény, amelyben vadon élő állatok egyedeit évente 7 napnál hosszabb időn keresztül a  nagyközönség részére történő bemutatás céljából tartják.
A díszállat-kereskedések és a cirkuszok nem tartoznak az irányelv hatálya alá.
Az uniós országok további létesítményeket is kizárhatnak az irányelv hatálya alól, amennyiben azok jelentősebb számú állatot, illetve állatfajt nem állítanak ki a nagyközönség részére, és a mentesség nem veszélyezteti ezen irányelv célkitűzéseinek megvalósítását.
Feltételek
Az irányelv arra kötelezi az uniós országokat, hogy az engedélyek megadására és a rendszeres állatkerti ellenőrzések elvégzésére vonatkozóan hozzanak intézkedéseket az engedélyekhez szükséges feltételek teljesítésének ellenőrzése céljából.
Az állatkerteknek a működési engedély megszerzéséhez a következő feltételeket kell teljesíteniük:
részvétel olyan kutatásokban, amelyek eredményeiből az adott faj védelme szempontjából előnyök származnak, a fajok védelmével kapcsolatos információk cseréje és/vagy a fogságban történő tenyésztés (újratelepítés, az állatok természetes környezetükbe való visszatelepítése stb.);
a biológiai sokféleség védelmével kapcsolatban a nagyközönség oktatása, illetve tudatosságának növelése, különösen a kiállított fajokra és azok természetes élőhelyére vonatkozó tájékoztatás útján;
az állatoknak az egyes fajok biológiai és védelmi szükségleteinek megfelelő körülmények között történő elhelyezése a következők révén:
az elkerített terület nagyságának faj szerinti meghatározása; valamint
magas színvonalú állattartás megvalósítása, amelyhez megelőző és gyógyító állatorvosi ellátás és takarmányozási program tartozik;
az állatok szökésének megelőzése az őshonos állatokat fenyegető lehetséges ökológiai veszélyek (pl. az idegenhonos inváziós fajok) kiküszöbölése, illetve külső kártevők behatolásának megakadályozása érdekében;
az állatkertben tartott fajok szempontjából lényeges adatok naprakész vezetése.
Engedélyezés és ellenőrzés
Az uniós országoknak az állatkertek engedélyezésére és ellenőrzésére vonatkozóan szabályokat kell elfogadniuk annak érdekében, hogy a megkövetelt védelmi intézkedések végrehajtását biztosítsák.
Minden állatkertnek működési engedéllyel kell rendelkeznie.
Valamennyi működési engedélynek tartalmaznia kell a szükséges védelmi intézkedések végrehajtását biztosító feltételeket.
Az uniós országok illetékes hatóságainak ellenőrzést kell végezniük a működési engedély megadását, elutasítását, érvényességének meghosszabbítását vagy jelentős mértékű módosítását megelőzően.
Amennyiben az állatkert nem felel meg teljes mértékben vagy csak részlegesen felel meg a jogi követelményeknek, az illetékes hatóság köteles az egész állatkertet, illetve annak az érintett területét a nagyközönség elől lezárni.
Az állatkert részleges vagy teljes körű bezárása esetén gondoskodni kell arról, hogy az érintett állatok ellátása vagy elhelyezése olyan körülmények között történjen, amelyet az adott uniós ország ezen irányelv előírásaival összhangban állónak ítél.
Bevált gyakorlatok
Az Európai Bizottság 2015-ben közzétette a következő dokumentumot: Az állatkertekről szóló uniós irányelv – bevált gyakorlatok dokumentuma. E dokumentum célja, hogy a tapasztalatok és a bevált gyakorlatok megosztása révén támogassa az uniós országokat az irányelvben szereplő követelményeknek való megfelelés javításában.
MIKORTÓL HATÁLYOS EZEN IRÁNYELV?
              
Az irányelv 1999. április 9-én lépett hatályba. Az uniós országoknak 2002. április 9 -ig kellett átültetniük nemzeti jogukba.
JOGI AKTUS
            
A Tanács 1999/22/EK irányelve (1999. március 29.) a vadon élő állatok állatkertben tartásáról (HL L 94., 1999.4.9., 24–26. o.)
utolsó frissítés 06.06.2016